Public procurement notice: Voluntary Ex Ante Transparency Notice
Published: 2016-06-22
Buyer: Sindal Varmeforsyning a.m.b.a.
Country: DK
Region: Nordjylland
Contract type: Works
Procedure: Negotiated without a prior call for competition
CPV classification: 45251220
Estimated value: 46000000 DKK

Technical requirements: Dall Energy vil sammen med partneren Sindal Varmeforsyning a.m.b.a. demonstrere en innovativ biomassekedel til både el- og fjernvarmeproduktion i Sindal. I anlægget samles og demonstreres en række nye teknologier: Et forgasningsanlæg, som har høj effektivitet, er brændselsfleksibel og den har lave emissioner samtidig med, at den kombineres med elproduktion ved hjælp af ORC-teknologi. Ved ORC teknologi produceres el ved hjælp af et hedt-olie-anlæg. Herudover demonstreres et nyt koncept for håndtering af partikler i røggaskondenseringanlægget, som bevirker at partikelindholdet i kondenseringsvandet er meget lavt.
Art. 50, litra b: Kontrakten indgås således med henblik på forsøg, undersøgelse og udvikling som led i videreudviklingen af Dall Energy ApS' patenterede biomassekraftvarmeanlæg. Projektet er støttet med i alt 7 500 000 DKK under EUDP-loven (lov nr. 555 af 6.6.2007 om Energiteknologisk Udviklings- og Demonstrationsprogram). Tilskuddet udbetales dels til Dall Energy ApS dels til Sindal Varmeforsy-ning a.m.b.a.
Om EUDP-midlerne: EUDP skal fortrinsvis give tilskud til udvikling og demonstration af alle typer af energiteknologier, der fremmer forsyningssikkerhed, dansk uafhængighed af fossile brændsler hensyn til det globale klima og et renere miljø omkostningseffektivitet. Blandt de områder, der støttes, er effektiv energianvendelse og vedvarende energiteknologier samt nye teknologier til effektiv indvinding og anvendelse af fossile brændsler. Energiteknologier kan i denne forbindelse også omfatte samlede koncepter, hvor flere teknologier indgår, og løsninger, hvor eksisterende produkter bruges på nye måder. Med demonstrationsprojekter forstås projekter, der foretager en eksperimentel afprøvning af en teknologi, et system eller en metode under virkelighedsnære forhold med henblik på efterfølgende markedsintroduktion eller — når demonstrationen giver anledning hertil — yderligere udvikling før markedsintroduktion.
I det konkrete tilfælde har EUDP vurderet, at Dall Energy ApS' forbrændingsteknologier er en ny forbrændingsteknologi og at samme effekt ikke opnås ved anvendelse af anden kendt energiteknologi.
Art. 50, litra c, ii: Dall Energy ApS har udviklet og patenteret det biomassekraftvarmeanlæg, som Sindal Varmefor-syning a.m.b.a. ønsker at indkøbe, ikke mindst da indkøbet er støttet med EUDP-midler. Det vil således ikke være muligt for andre leverandører at levere et tilsvarende anlæg med de samme unikke egenskaber som det her omhandlede biomassekraftvarmeanlæg, som er udviklet og patenteret af Dall Energy ApS. På grund af tekniske årsager er der herefter manglende konkurrence.
Art. 50, litra C, iii: Den løsning, som skal indkøbes, er patenteret af Dall Energy ApS (patentnumrene WO 2010/022741 og 2010/149173)
Art. 50, litra h: Indkøbet er støttet med 7 500 000 DKK af EUDP-midler. Indkøbet er dermed et særligt fordelagtigt lejlighedskøb for Sindal Varmeforsyning a.m.b.a., der kun gælder i en ganske kort periode, eftersom prisen, der skal betales for anlægget, 39 000 000 DKK, ligger væsentligt under den, der normalt skulle betales.
Klage skal indgives inden udløbet af 10 kalenderdage regnet fra dagen efter den dag, hvor bekendtgørelsen er blevet offentliggjort.


Award value: 46000000